Številka: 110-28/2024

Datum: 11. 4. 2024

Cankarjev dom, kulturni in kongresni center, objavlja razpis za zaposlitev na delovnem mestu

**TEHNIK ZA AVTOMATIKO (J035067 - TEHNIČNI DELAVEC V (I))** na področju strojnih sistemov, šifra 67 iz Kataloga delovnih mest Cankarjevega doma.

Delovno razmerje s polnim delovnim časom in 3-mesečnim poskusnim delom, bo sklenjeno za nedoločen čas.

**Naloge delovnega mesta so predvsem:**

* opravljanje vzdrževalnih del na avtomatiki strojnih sistemov in odrske tehnologije
* servisiranje tehničnih sistemov odrske tehnologije in strojnih sistemov
* popravila večjih okvar in izvajanje rekonstrukcij
* upravljanje s sistemi odrske tehnologije in strojnimi sistemi ter izvajanje dežurstev

**Pogoji, ki jih morajo kandidati izpolnjevati za zasedbo delovnega mesta:**

* gimnazijska, srednje poklicno-tehniška izobrazba elektro ali druga ustrezna tehnična izobrazba
* najmanj dve leti delovnih izkušenj
* srednja raven aktivnega znanja slovenščine
* osnovno znanje uporabe osebnega računalnika
* znanje svetovnega jezika najmanj na nivoju zahtevnosti srednje šole
* izpit iz varstva pri delu
* preizkus znanja za stikalničarja
* poznavanje funkcijskih industrijskih krmilnikov

Izpit iz varstva pri delu mora izbrani kandidat opraviti v šestih mesecih po nastopu dela.

***Delovne izkušnje*** *so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.*

***Srednja raven aktivnega znanja slovenščine se dokazuje*** *z znanjem slovenščine, pridobljenim z zahtevano izobrazbo na slovenski šoli oz. z opravljenim preizkusom po izobraževalnem programu za poklicno ali triletno strokovno šolo ali po programu Slovenščina za tujce na visoki ravni.*

**Glede na zgoraj navedene pogoje morajo kandidati ob prijavi predložiti:**

* **življenjepis** ter **dokazila ali izjavo o izpolnjevanju zahtevanih pogojev,**
* **potrdilo o opravljenem strokovnem usposabljanju za stikalničarja,**
* **fotokopijo potrdila o doseženi izobrazbi.**

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto po Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 136/22 z dne 25. 10. 2022): **23** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno petka, 26. aprila 2024**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo

**ali**

* na e-naslov cd.vlozisce@cd-cc.si,

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: (031) 483 936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.